ועדת הכלכלה, כנסת 17, פרוטוקול מספר 304, 2007-07-09 11:00

גלעד ארדן: אני פותח את ישיבת ועדת הכלכלה.

גלעד ארדן: על סדר היום צו הפעלת רכב (מנועים ודלק) (ניפוק דלק במכלית), התשס"ז –2006, של שר התשתיות הלאומיות.

גלעד ארדן: בנושא הזה כבר התקיימו 3 דיונים.

גלעד ארדן: בכוונתי היום לסיים את הדיון ולהצביע על הצו.

גלעד ארדן: הייתי מבקש מהיועצת המשפטית של משרד התשתיות לפרט מה הנושאים שעדיין לא הוצבעו ויש לדון בהם.

חגית אייזנמן: אני רואה בצו שתי מטרות עיקריות.

חגית אייזנמן: העיקרון הראשון של הצו הוא הטלת האחריות על כל הגורמים בשרשרת האספקה ממתקן הניפוק לתחנת הדלק.

חגית אייזנמן: מאחר ואנחנו נתקלים הרבה פעמים בתופעה של מהילות דלקים ממתקן הניפוק אל תחנת הדלק, חשוב לנו שבכל אחת מהנקודות בדרך העוסק יהיה אחראי לפעילות ויישא באחריות הפלילית.

חגית אייזנמן: אנחנו מטילים חובה להתקין בכל מכלית חותם אלקטרוני.

גלעד ארדן: אני מבין שהוועדה הלכה לראות אותו.

חגית אייזנמן: החותם האלקטרוני הזה מאפשר לעקוב אחרי המכלית, מאפשר לדעת איפה היא ומה כמות הדלק בתוכה.

חגית אייזנמן: אם בדרך ממתקן הניפוק אל תחנת הדלק נפתח המכל, בעל תחנת הדלק לא יקבל אליו את הדלק שבאותה מכלית.

אהוד יחיאלי: הנושא הזה לא רק שנועד למנוע את זיופי הדלקים במשק הישראלי, אלא יהיה אסור על בעל תחנת דלק, גם אם הוא בלתי חוקי, לקבל את הדלק.

אהוד יחיאלי: כיום אין לי שום אמצעי לאכוף את זה עליו, אלא לבוא לפרק אותו בצו של רישוי עסקים והיתרי בנייה.

גלעד ארדן: שזה הליך ארוך ומסורבל.

אהוד יחיאלי: נכון.

אהוד יחיאלי: אסור יהיה לו לקבל מכלית שאין עליה את החותם האלקטרוני או שהחותם אינו נעול.

אהוד יחיאלי: לכל שרשרת האספקה, כלומר ממסוף הניפוק ועד לתחנה, תהיה אחריות פלילית לכל הנושא של איכות הדלק ושמירה על התקנות.

אהוד יחיאלי: זה לא קיים היום.

אהוד יחיאלי: הדבר הזה בא לחזק את החוק להחמרת ענישה על זייפני דלק.

אהוד יחיאלי: אותם בעלי תחנות טענו שחלק מהמהילות לא מתבצע על ידם, אלא בדרך אליהם ללא ידיעתם.

אהוד יחיאלי: הדבר הזה יגן עליהם.

אהוד יחיאלי: אנחנו נוכל לאתר את האשם בדרך.

ניר ימין: בנוסח שהופץ היו שתי החלטות שהתקבלו.

ניר ימין: אחת ההחלטות הייתה בסעיף 3(ב).

ניר ימין: בדיון הקודם הוחלט שהחברה תוודא את הסגירה, לא שהיא תסגור בעצמה.

אהוד יחיאלי: בלאו הכי אנחנו נותנים לה אחר כך אפשרות.

ניר ימין: בסעיף 4(ב) המילים "או מי שהוא מינה לצורך זה" צריכות להימחק.

ניר ימין: מר גיא בר-צור הביע את הדאגה שלו לגבי פיקוח על מחירים במידה שלא יהיה יותר מספק אחד ממועד התחילה.

ניר ימין: לא ראיתי התייחסות לזה בסעיף 7 החדש.

אהוד יחיאלי: יש יותר מספק אחד.

ניר ימין: מנהלת הוועדה ביקשה בדיון הקודם את ההתייחסות לגבי מעבר המידע בתוך משרד הרישוי לגבי נהגים שהורשעו.

אבישי מיכאלי: אנחנו מנפיקים היתרים לנהגים.

אבישי מיכאלי: חלק מהבדיקות שאנחנו עושים לפני הנפקת ההיתרים לנהגים אלה בדיקות ביטחוניות ובדיקות לגבי עבר פלילי רלוונטי לסוג העיסוק.

אבישי מיכאלי: זה חלק מהתנאים למתן ההיתר לנהג שמוביל חומר מסוכן.

אהוד יחיאלי: הייתה בעיה של נהג שנחשד בעבירה בחברה מסוימת שיכול בקלות לעבור לעבוד בחברה השנייה, כשהמידע הודות העבירה שלו לא נמסר.

גלעד ארדן: אין לנו כרגע שום דרך לפתור את העניין הזה, אלא אם המדינה תכיר במקצוע של הובלת דלק כאחד המקצועות שלגביו המעסיקים מורשים לקבל מידע מהמרשם הפלילי.

גלעד ארדן: אי אפשר להטיל אחריות על חברת דלק שמעסיקה מישהו שיש לו רישום פלילי, כי כרגע אין לה הרשאה לדעת את הרישום הפלילי הזה.

גלעד ארדן: מה קורה אם נפתחה נגדו חקירה פלילית והוא הולך לעבוד בחברה אחרת שלא יודעת על כך?

אבישי מיכאלי: אנחנו מטפלים רק במרשם הפלילי.

אבישי מיכאלי: אין לנו מידע לגבי נהג שנמצא תחת חקירה ועוד לא הוגש נגדו כתב אישום.

גלעד ארדן: אלא אם המחוקק יקבע בהצעת חוק שכבר מרגע כתב האישום הוא לא יכול לעבוד במקום אחר.

מתי יצחק: השאלה איך את מעגן את זה.

גלעד ארדן: אני לא מעגן את זה כי אין אחריות.

מתי יצחק: איך מתמודדים עם הבעיה הזאת?

גלעד ארדן: אי אפשר להתמודד עד שלא הורשעת בבית משפט.

גלעד ארדן: זה המחיר של הכלל הזה בדמוקרטיה.

חגית אייזנמן: הנקודה השנייה שהעלית זה הנושא של הפיקוח על המחירים.

חגית אייזנמן: הנושא של פיקוח על מחירים כפי שנכתב בחוק הפיקוח על מחירים, מצרכים ושירותים הוא בידי השר שעוסק בתחום ושר האוצר.

חגית אייזנמן: גם כיום יש סמכות לשר האוצר ולשר התשתיות הלאומיות לקבוע צו שיחיל פיקוח על העניין הזה.

חגית אייזנמן: אמרנו לממונה על ההגבלים שבמידה ויש צורך נפעיל את סמכותנו לפי חוק הפיקוח.

חגית אייזנמן: לא נראה לי שיש לנו סמכות בצו לפי חוק אחר לקבוע סמכויות פיקוח.

חגית אייזנמן: סעיף 7 זה נוסח חדש.

חגית אייזנמן: ההערה שעלתה פה בישיבה הקודמת הייתה של חברה מסוימת שיש לה רכב שקשור לחותם של חברה מסוימת ולא יכולה לתת שירותים לחברה שיש לה חותם מסוג אחר.

חגית אייזנמן: הפתרון שאנחנו מציעים זה איזו שהיא יכולת שידור מחותם אחד אל שתי החברות, כאשר אנחנו מחייבים את החברה שמספקת את החותם לאפשר את השידור אל כל חברת דלק שמקבלת שירות מאותו בעל מכלית.

אהוד יחיאלי: דיווח דיסקרטי רק לבעלים שאליו מעונינים להעביר את המידע.

חגית אייזנמן: 7(א) לא יספק אדם חותם, אלא אם כן קיים שני אלה: (1) סיפק לחברת הדלק שבכלי הרכב שלה הוא מתקין חותם, לפי בקשתה, מערכת בקרה העומדת בדרישות חלק 2 לתוספת (להלן –מערכת בקרה), ווידא כי היא פועלת באופן תקין; (2) הוא מפעיל מערכת בקרה המספקת שירותים ומדווחת בזמן אחת לבעל המכלית ולחברת דלק אשר עבורה מבוצעת הובלה, ולהם בלבד, על כל הובלת דלק לתחנת תדלוק, המבוצעת במכלית שהוא מתקין בה חותם.

חגית אייזנמן: (ב) לא יסרב ספק חותם לספק חותם רק מן הטעם שהלקוח אינו חברת דלק ואינו קשור בלעדית עם חברת דלק, ולא יגביל את מספר חברות הדלק שמספקת להן מערכת הבקרה שירותים ודיווחים לגבי הובלות במכלית מסויימת.

אהוד יחיאלי: יש חברות הובלה שאינן קשורות בהכרח עם חברת דלק אחת.

גלעד ארדן: שהן רק עוסקות בהובלה?

אהוד יחיאלי: כן.

אהוד יחיאלי: הוא יכול להוביל בבוקר לחברת דלק א' ואחרי הצהרים לחברת דלק ב'.

חגית אייזנמן: (ג) לא יסרב ספק חותם מטעם בלתי סביר להתקין לחברת דלק מערכת בקרה, או לספק לה תוכנה, קוד או כל אמצעי אחר שיאפשר לה לקבל שירותים ודיווחים ממערכת הבקרה שהוא מפעיל.

גיא בר-צור: אנחנו חששנו שלא יהיה יותר מספק אחד ושחברות ההובלה יהיו לקוח שבוי של איזו שהיא חברת דלק בגלל חותם מסוים.

גיא בר-צור: לגבי הדבר הראשון אמרנו פיקוח מחירים.

גיא בר-צור: משרד התשתיות צריך להישאר עם האצבע על הדופק בנושא הזה.

גיא בר-צור: נתנו שנה, כלומר עד יוני 2008.

גיא בר-צור: מבדיקה שעשינו התברר לנו שמערכת הבקרה והחותם הם שני דברים שונים.

גיא בר-צור: אני לא אכנס לטכנולוגיה.

גיא בר-צור: לא תהיה בעיה לחברת דלק אחת שעובדת עם חברת הובלה ויחד התקינו את החותם לעבור לחברת הובלה אחרת ולהתאים את מערכת הבקרה לחותם אחר.

גיא בר-צור: יהיה פה שוק שיוכל להתאזן לבד.

גיא בר-צור: אנחנו לא חושבים שיהיה פה לקוח שבוי.

גיא בר-צור: סעיף 7 (ג) מבטיח את זה.

יעקב סופרין: אנחנו מפעילים מתקן ניפוק למכליות.

יעקב סופרין: אנחנו אמורים לתת שירות לכל החברות.

יעקב סופרין: בסעיף קטן 4(א)(1) אנחנו אמורים לוודא את תקינותו של ההתקן.

יעקב סופרין: זה התקן אלקטרוני שמותקן על ידי החברות והוא באחריותן.

יעקב סופרין: לא נראה לי שאפשר להטיל את זה על חברת ניפוק.

גלעד ארדן: אדוני הוזמן לדיון שעסק בסעיף 4?

יעקב סופרין: לא הוזמנו.

לאה ורון: הוזמנו.

אהוד יחיאלי: הכוונה שלנו פה היא שיבדקו שיש חותם ויש אישור יצרן לתקינותו.

אהוד יחיאלי: מקסימום אפשר להרים טלפון למנהל מינהל הדלק.

יעקב סופרין: זה לא מה שרשום פה.

יעקב סופרין: עלינו לוודא שבמכלית מותקן חותם שמתקיימות בו דרישות חלק א' בתוספת.

עמרם אזולאי: תביא אישור.

אהוד יחיאלי: אם יש לך בעיה תתקשר למנהל מינהל שייתן לך אישור.

חגית אייזנמן: הדרישות הטכניות זה חלק מהגדרת החותם.

אהוד יחיאלי: כתוב גם שהמנהל מאשר את החותם.

תמר בצלאל: צריך שיהיה לו איזה שהוא אישור שנחתם חותם, כי אחרת איך האדם יכול לבדוק.

גלעד ארדן: כשהם יראו שלא מנפקים להם הם יתלו במכליות.

גלעד ארדן: הם לא נהנים ללכת ולחזור.

מיכאל טירר: אותה חובה מוטלת גם על בעל תחנת תדלוק.

מיכאל טירר: שם לא כתוב אישור יצרן על התקנתו.

חגית אייזנמן: החותמים מאושרים על ידי מינהל הדלק.

יעקב סופרין: תבקשו שיציגו תעודה.

מיכאל טירר: בסעיף 5 כתוב שבמכלית מתקיימות דרישות הבקרה והדיווח שבחלק 2 לתוספת.

מיכאל טירר: אני לא בטוח איך הוא יכול לעשות את זה.

תמר בצלאל: אם מינהל הדלק מאשר הוא יכול להנפיק איזו שהיא תעודה.

תמר בצלאל: זה יקל על כל הגורמים לוודא שיש חותם.

אהוד יחיאלי: היצרן של החותמים מקבל אישור.

יעקב סופרין: היצרן לא מגיע אלינו, נהג המכלית מגיע.

אהוד יחיאלי: הוא יצטייד בייצור של יצרן שאושר על ידי מינהל הדלק.

יעקב סופרין: אני לא יכול לוודא את תקינות ההתקן.

אהוד יחיאלי: לא ביקשו ממך.

תמר בצלאל: אני צריכה לראות בעין שמותקן חותם ושמתקיימות בו דרישות חלק א'.

תמר בצלאל: זה מסובך.

ברוך מבורך: זה כל כך מסובך, משום שאם את רואה שכל הנוריות דולקות את לא צריכה לטפס ולבדוק.

תמר בצלאל: הרבה יותר נוח אם יש לו אישור.

ברוך מבורך: הוא מביא את האישור של היצרן פעם אחת.

ברוך מבורך: בפעם השנייה אתה מוודא שכל הנוריות דולקות.

גלעד ארדן: לא נוכל לפתוח סעיף שכבר הוצבע עליו, בעיקר כשהמשרד לא מזהה כאן בעיה ייחודית שרלוונטית רק לכם.

גלעד ארדן: אתם יכולים למצוא חבר כנסת שירצה להגיש הצעה לתיקון.

יעקב סופרין: אני אבקש ממינהל הדלק את האישור.

אהוד יחיאלי: ברגע שהוא יפנה ויבקש אישור על חותם מסוים ניתן לו את האישור הזה.

יעקב פרידגוט: מן הראוי שבסעיף ההגדרות תהיה הגדרה מה זה חותם, כמו שהגדרתם חברת דלק, כמו שהגדרתם מוביל.

חגית אייזנמן: לא נראה לי שיש בעיה עם זה.

יריב פקטה: יש לי הערה לגבי סעיף 3.

יריב פקטה: חבר הכנסת דוד טל, שהיה יושב-ראש, אמר בזמנו שהדברים יישקלו בהמשך.

יריב פקטה: הצו הזה בנוי באופן שהוא מטיל אחריות על כל גוף בשרשרת התדלוק.

לאה ורון: בדיון שהתקיים ב7 במאי הוועדה התייחסה לסעיפים 3 ו-4.

לאה ורון: התקיימה גם הצבעה מחדש.

יריב פקטה: לא לריישה של סעיף 3.

יריב פקטה: הצו קובע אחריות בכל הסעיפים לגורמים השונים בשרשרת ההפצה.

יריב פקטה: סעיף 3 מדבר על חברת הדלק, סעיף 4 על מתקן הניפוק, סעיף 5 על בעל התחנה וסעיף 6 על חברת ההובלה.

יריב פקטה: הגרסה הראשונה הייתה שעל כל גורם הוטלה רשימה שהיא לא רשימה סגורה.

יריב פקטה: בעלי התחנות והמובילים ביקשו שהרשימה תהיה סגורה, כלומר שיימחקו המילים "ובכלל אלה".

אהוד יחיאלי: הוחלט לא לקבל את עמדתם בישיבה של מאי.

אהוד יחיאלי: אנחנו לא רוצים לקבוע מספר כללים שעליהם הוא יגיד שהוא עשה אותם ובזה הוא יצא ידי חובתו.

גלעד ארדן: מה השוני בין האחריות עליהם לאחריות על תחנות הדלק והמובילים?

גלעד ארדן: מדוע שם יש רשימה סגורה ולגביהם יש סעיף סל?

חגית אייזנמן: בתחנת תדלוק יש רשימה סגורה, אבל אחד הסעיפים אומר שאין בנסיבות ההובלה כדי לעורר חשש כי תא המכלית שהובל בו מוצר הדלק נפתח או כי מוצר הדלק המסופק לתחנת הדלק נפתח.

גלעד ארדן: זה כפוף לזה שהאדם הסביר לא ראה שזה נפתח.

חגית אייזנמן: חברת הדלק אחראית על כל השרשרת.

חגית אייזנמן: היא זאת שרואה את השרשרת מתחילתה ועד סופה.

חגית אייזנמן: היא זאת שיש בידיה אמצעים.

חגית אייזנמן: היא זאת שיכולה לחשוב על דרכים נוספות כדי למנוע את המהילה.

גלעד ארדן: אני מקבל את עמדתך.

גלעד ארדן: אני לא מוצא לנכון לפתוח את זה להצבעה מחדש.

יריב פקטה: רגולציה אמורה להיות ברורה, היא אמורה להגביר את הודאות.

גלעד ארדן: אתה טועה.

גלעד ארדן: אני אתן לך הרבה מאוד דוגמאות לסעיפים שדומים לסעיף הזה.

גלעד ארדן: אני לא חושב שלמינהל הדלק יש עניין לעשות לכם אמבושים.

יריב פקטה: מאחר והצו הזה יטיל אחריות פלילית.

יריב פקטה: .

גלעד ארדן: בית המשפט יודע שאם הוא לא ימצא את הכוונה הפלילית הנדרשת.

גלעד ארדן: .

יריב פקטה: אין פה כוונה, מדובר באחריות קפידה.

יריב פקטה: אם רוצים שיהיה סעיף פתוח, שיכתבו שמינהל הדלק יבקש בכתב דרישה נוספת.

גלעד ארדן: יכול להיות שהיינו עושים את זה אחרת אם הייתי מנהל את הדיונים מהתחלה, אבל עכשיו זה לא לעניין.

גלעד ארדן: הדיון הזה התנהל, הוא הוצבע.

גלעד ארדן: אין טעם לשנות עכשיו, אלא אם כן תמצאו איזה שהוא חבר כנסת שיגיש הצעה לשנות.

חגית אייזנמן: החוק הזה הוא חוק של אחריות קפידה.

חגית אייזנמן: המשמעות של אחריות קפידה זה שהעבריין צריך להוכיח שהוא עשה הכל כדי למנוע את העבירה.

חגית אייזנמן: גם בלי הצו הזה הם היו צריכים לעשות הכל כדי למנוע.

גלעד ארדן: אני מעלה להצבעה את סעיף 7 בנוסח שהקריאה עו"ד אייזנמן.

גלעד ארדן: מי בעד?

גלעד ארדן: ה צ ב ע ה בעד – פה אחד הסעיף אושר

חגית אייזנמן: תחילה והוראת מעבר 8.

חגית אייזנמן: תחילתו של צו זה 30 ימים מיום פרסומו, ואולם בתקופה שעד יום כ"ז באייר התשס"ח (1 ביוני 2008), או עד תום שישה חודשים מיום שהודיע המנהל כי אישר קיומו של חותם, לפי המאוחר בין השניים, יכול שבמקום חותם ומערכת בקרה כהגדרתם בחלקים 1 ו-2 לתוספת, ייחתם כל תא מכלית בחותם מכאני, ויחולו הוראות הצו בשינויים המחוייבים; לעניין זה, "חותם מכאני" – אבזר נעילה הנושא מספר מזהה ואינו ניתן לפתיחה אלא בפגימתו.

גלעד ארדן: האם אתם לוקחים שיקול דעת לקבוע מתי קיים דבר כזה שנקרא חותם, כשמאז תוך 6 חודשים יהיה חותם אלקטרוני?

אהוד יחיאלי: עד אז אפשר להשתמש בחותמים הקיימים היום.

גלעד ארדן: אתם באים ומספרים לנו סיפור כמה חשוב שתהיה הקפדה ופיקוח, אבל אתם לא מגבילים את עצמכם בשום לוח זמנים.

גלעד ארדן: אתם אומרים שמהרגע שהמנהל יכריז שיש חותם אלקטרוני זה יחול.

גלעד ארדן: אתה לא חושב שאולי כדאי להגביל את זה?

חגית אייזנמן: זה לא בידיים שלנו, כי כרגע יש חותמים שהם בהליכי ניסוי מתקדמים.

גלעד ארדן: את רוצה להגיד לי שעשיתם צו בלי שיש חותם שנבדק והוכח שעובד?

חגית אייזנמן: הם בהליכי ניסוי מתקדמים.

חגית אייזנמן: אפשר לומר שזה הרצה, לא ניסוי.

חגית אייזנמן: לא נוכל לבוא ולהגיד שתוך שבועיים, שלושה, ארבעה מאשרים חותם.

גלעד ארדן: אני לא אמרתי שבועיים, שלושה, ארבעה, אבל פה אין שום זמן.

חגית אייזנמן: אני יכולה לומר שתוך חודש מרגע שאושר.

מיכה אורבך: ישנם חותמים שעובדים בשוק בצורה שוטפת, הם לא בהרצה ולא בניסוי.

מיכה אורבך: הם עברו את כל האישורים.

חגית אייזנמן: אני יכולה להגיד שתוך חודש מיום שהוגשה הבקשה על ידי יצרן חותם.

גלעד ארדן: מה זה קשור ליצרן החותם?

גלעד ארדן: הוא יקבע מתי הצו יחול ומתי לא?

גלעד ארדן: נניח שילכו מחר כל חברות הדלק וישלמו 20 מיליון שקל לכל יצרני החותמים ויגידו להם לא לעבוד עם משרד התשתיות.

גלעד ארדן: מה זה רלוונטי כרגע?

גלעד ארדן: אתם אומרים שיש צורך להתקין חותם אלקטרוני בכל מכלית המובילה דלק כדי למנוע מהילת דלקים.

גלעד ארדן: אתם לא מסוגלים להגיד מה הזמן לכל המאוחר שהדבר הזה עומד לקרות?

אהוד יחיאלי: זה יהיה המוקדם מבין שניהם.

ניר ימין: ואם לא יימצא חותם בזמן הזה?

גלעד ארדן: אין דבר כזה שלא יהיה.

אהוד יחיאלי: אני מציע להשאיר את זה לטווח של שנה.

אהוד יחיאלי: לוקח זמן להתקין את זה.

גלעד ארדן: אני מציע שבתוך 6 חודשים תאשרו קיומו של חותם, אלא אם כן המשרד יגיש לוועדת הכלכלה בקשה להאריך את זה בעוד 6 חודשים.

גלעד ארדן: האם אתה חושב שהם צריכים עוד 6 חודשים מרגע שהודעת על קיומו של חותם כדי להתקין את זה?

אהוד יחיאלי: כן.

חגית אייזנמן: אין סיבה לעכב את כל התחולה של חלוקת האחריות בין הגורמים השונים בגלל שהחותם יהיה רק בעוד שנה.

חגית אייזנמן: תחילתו של צו זה 30 ימים מהיום.

חגית אייזנמן: בעוד 30 ימים לא יהיה לי חותם.

חגית אייזנמן: בתקופה הזאת, כלומר מתום ה30 יום האלה ועד שיהיה חותם, במקום החותם האלקטרוני אפשר יהיה לשים חותם מכאני.

צבי קורמן: קיים חותם.

חגית אייזנמן: אנחנו אומרים שאותו חותם שכבר קיים היום ופועלים לפיו אפשר יהיה להמשיך.

חגית אייזנמן: .

גלעד ארדן: הוא אומר שקיים גם אלקטרוני.

אהוד יחיאלי: קיים מכאני.

גלעד ארדן: לא כתוב שהאיסור מהרגע שהנחת הוא תוך 6 חודשים.

גלעד ארדן: אם הם יכולים חותם מכאני במקום אלקטרוני, למה צריך לתת להם 6 חודשים?

אהוד יחיאלי: למכאני אין 6 חודשים.

גלעד ארדן: הניסוח לא מובן.

גלעד ארדן: אתה צריך לקבוע תוך 6 חודשים או עד יוני 2008 את החותם האלקטרוני.

גלעד ארדן: במידה ולא תוכל לעשות את זה, תוכל לקבל ארכה מוועדת הכלכלה של עד 6 חודשים נוספים.

גלעד ארדן: בשביל זה תצטרך להגיש בקשה לוועדה.

גלעד ארדן: לאורך כל התקופה הזאת אתה יכול להורות להם שבמקום החותם האלקטרוני יעבדו עם החותם המאכני.

אהוד יחיאלי: אני מאשר שעד שלא ייכנסו לתוקפן התקנות של החותם האלקטרוני חובה שישתמשו בחותם המכאני.

גלעד ארדן: האם לשם כך הם לא צריכים תקופת מעבר?

אהוד יחיאלי: שנים משתמשים בדבר הזה.

לאה ורון: זה אומר שהחותם האלקטרוני ייכנס בדצמבר 2008 לכל המאוחר?

גלעד ארדן: כן, אלא אם הוא יגיש בקשה.

אהוד יחיאלי: ברגע שייכנסו התקנות של החותם האלקטרוני יהיה אסור להשתמש בחותם המכאני.

גלעד ארדן: אתה מסוגל להתחייב על מועד קצר יותר?

אהוד יחיאלי: יש לנו 1000 מכליות.

אהוד יחיאלי: אני לא יודע כמה מותקן כבר היום.

גלעד ארדן: כמה זמן אתה נותן להם להתקין אותו?

גלעד ארדן: אתה אמרת שצריך 6 חודשים.

גלעד ארדן: זה באחריות שלהם.

גלעד ארדן: כמה זמן מרגע שמאשרים פה את הצו עד שאתה מודיע שזה החותם האלקטרוני שאתה דורש מהם להתקין?

אהוד יחיאלי: אנחנו רוצים גם לזה חצי שנה.

גלעד ארדן: אנחנו ניתן לך חצי שנה לקבוע את זה, כאשר השאיפה היא שתקבע לפני.

גלעד ארדן: מרגע שהודעת, יש להם עוד חצי שנה להתקין את זה.

רון לבנשטיין: הצו מקדים את הפתרון.

רון לבנשטיין: זאת הסיבה שמינהל הדלק חושש לקבוע.

רון לבנשטיין: למה מינהל הדלק לא אומר שיש פתרון?

רון לבנשטיין: כי הוא יודע שאין לו פתרון.

רון לבנשטיין: אם היה פתרון הוא היה אומר מרגע זה, הוא לא היה מחכה.

גלעד ארדן: לא מדויק, כי לפעמים המשרד רוצה לקבוע איזה מוצר מסוים טכני שידוע שיש בינתיים הליכים במכון התקנים כדי שהוא יקבל תו תקן ישראלי.

אהוד יחיאלי: אנחנו גם לא רוצים להיות תלויים במונופול יחיד.

רון לבנשטיין: כבר 3 שנים אנחנו מנסים למצוא פתרון טכנולוגי לעניין הזה.

רון לבנשטיין: עדיין לא מצאנו.

רון לבנשטיין: היחיד שנותן את הפתרון זה ספק אחד.

רון לבנשטיין: אנחנו מאוד מעונינים בצו.

גלעד ארדן: אני מקווה שבשנה הזאת יימצא עוד מישהו.

גלעד ארדן: האם לחברות האחרות יש את אותה בעיה?

רון לבנשטיין: אני מדבר בשם סונול, אבל גם לדלק וגם לדור אלון אין פתרון.

גיא בר-צור: הדרישה הזאת של השנה הייתה דרישה שלנו.

גיא בר-צור: זה היה אחרי שדיברנו עם חברות הדלק.

גיא בר-צור: חברות הדלק אמרו שאין להן פתרון ויש בעיה.

גיא בר-צור: אמרנו שיהיו כמה פתרונות.

גיא בר-צור: התסריט הכי גרוע יכול להיות אם במקרה לא ניתן מספיק זמן ובאותו רגע, למרות התחזיות האופטימיות פה, יהיה רק יצרן אחד.

גיא בר-צור: אני חושב שצריך שנה.

גיא בר-צור: אם הפסדנו כמה חודשים זה עדיף על האלטרנטיבה שהזמן לא יספיק.

גלעד ארדן: לפי מה שאנחנו עומדים לאשר זה יכול להיות גם תוך 7 חודשים.

גלעד ארדן: במקרה הכי גרוע הממשלה יכולה לקיים דיון והשר יכול לשנות את הצו ולהביא בקשה לצו חדש שדוחה את התחולה.

אלכס גרבש: אנחנו ערוכים בתוך חודשיים ימים לספק פתרון שמותאם באופן מלא לדרישות התקנה.

אלכס גרבש: פתרון כזה ישנו במספר מדינות בעולם.

אלכס גרבש: הוא זוכה שם להצלחה.

אלכס גרבש: על מנת לעשות את הפתרון ספציפי מקומי נדרשים בין 60 ל75 ימים.

ווג'י מרעי: אנחנו כבר שנתיים מנסים לפתח את החותם הזה.

ווג'י מרעי: בחצי השנה האחרונה יש לנו חותם.

ווג'י מרעי: עשינו מצגת לוועדת הכלכלה, למינהל הדלק ולכל נציגי חברות הדלק.

ווג'י מרעי: הראינו את המוצר הזה.

ווג'י מרעי: בחצי השנה האחרונה אני עובד עם חותם אלקטרוני ללא חותמים מכאניים.

ווג'י מרעי: נראה בעינינו סביר שחצי שנה עד שהם יקבלו את ההחלטה ועוד חצי שנה לחייב את כולם להתקין.

ווג'י מרעי: שנה זה זמן סביר.

גלעד ארדן: זה מה שהמלצנו.

גלעד ארדן: ברגע שהוא מאשר את החותם יש לכם חצי שנה.

חגית אייזנמן: האינטרס שהממונה על ההגבלים מדבר עליו הוא אינטרס של תחרות.

אייזיק וורצל: פז אומר שיש מתקן מוכח.

אייזיק וורצל: אנחנו הולכים ליצור מונופול בלעדי.

אייזיק וורצל: אורפק דיבר על 75 ימים.

אייזיק וורצל: עוד לא ניסו את זה בכלל.

אייזיק וורצל: עוד אף אוטו לא הרכיב את זה.

גלעד ארדן: בהצעה שלנו לתיקון נאפשר לשר התשתיות להביא בקשה לוועדה להאריך את המועדים של התחולה של הצו.

גלעד ארדן: אם הרשות להגבלים עסקיים חושבת שיש פה בעיה קרדינאלית של תחרות שגורמת לעושק של חברות הדלק שייאלצו לשלם יותר על ההתקן האלקטרוני.

גלעד ארדן: .

אהוד יחיאלי: יפנו בבקשה לפיקוח על המחירים.

גלעד ארדן: אפשר גם להטיל פיקוח על גובה המחיר של המוצר הזה אם החברה תשתגע ותדרוש מחירים בלתי סבירים.

מיכה אורבך: יש חברות מצוינות בארץ, כמו אורפק ואחרות, שיש להן מערכות מצוינות לתדלוק והמון ידע בתחום הזה.

מיכה אורבך: הן יעמידו מערכות נוספות.

מיכה אורבך: יש עוד מערכות בעולם.

מיכה אורבך: יש תחרות.

גלעד ארדן: הצו הזה נדון בוועדה לאורך חצי שנה.

גלעד ארדן: למה לא קוימו מגעים עם יצרנים בעולם שמייצרים את זה?

אהוד יחיאלי: יש לנו מגעים עם 5 יצרנים בארץ.

גלעד ארדן: למה חברות הדלק לא קיימו מגעים?

אהוד יחיאלי: זה מטיל עליהן מגבלות.

אבישי מיכאלי: נכון שלא כל החברות האלו מייצרות בארץ, אבל אני מניח שעם פרסום הצו הרבה מאוד גורמים יתקשרו עם חברות בינלאומיות שמפעילות את זה כבר הרבה מאוד שנים.

אבישי מיכאלי: המונח הזה של חותם אלקטרוני קיים בהרבה מאוד מדינות.

אבישי מיכאלי: הוא פועל.

אבישי מיכאלי: אין עם זה שום בעיה.

רון לבנשטיין: על הצו הזה מדברים כבר 3 שנים.

רון לבנשטיין: עדיין בארץ יש רק חברה אחת.

רון לבנשטיין: אנשים קוראים את המפה.

יריב פקטה: יש לי הערה לגבי סעיף 8.

יריב פקטה: אנחנו מבקשים תקופת היערכות של מספר חודשים כדי להתקין מתקן לריקון מכליות.

גלעד ארדן: אתם חושבים שנדרש לשם כך עד סוף 2007?

אהוד יחיאלי: אנחנו יכולים שתחולת סעיף 4((א)(2) תהיה ב-1 לינואר 2008.

חגית אייזנמן: אתה אומר שאין לך בור באשדוד.

חגית אייזנמן: אם אין בור, איך מרוקנים את המכליות שמגיעות?

תומר מורי: מכלית שמגיעה עם נוזלים לא יכולה להיכנס.

גלעד ארדן: תחילתו של הצו היא 30 ימים מיום פרסומו, פרט לסעיף 4(א)(2) שייכנס לתוקף ב1.1.2008.

גלעד ארדן: בקשר לנושא של החותם האלקטרוני המנהל יודיע עד תום 6 חודשים מיום פרסום הצו על קיומו של חותם.

גלעד ארדן: מרגע ההודעה הצו ייכנס לתוקפו בתום 6 חודשים נוספים.

גלעד ארדן: עיקרון נוסף הוא ששר התשתיות הלאומיות באישור ועדת הכלכלה יכול להאריך את כל אחד מהמועדים האמורים באישור ועדת הכלכלה בתקופה של עד 6 חודשים.

גלעד ארדן: מי בעד אישור סעיף 8?

גלעד ארדן: הצבעה בעד – פה אחד הסעיף אושר

חגית אייזנמן: תוספת חלק 1 – חותם א.

חגית אייזנמן: חותם הוא התקן אלקטרוני שמבצע אחת מאלה: (1) נעילת כל פתח של תא במכלית, המשמש להכנסה של מוצר דלק לתא המכלית או להוצאתו ממנו, לרבות מכסה עליון וברז ריקון (2) מדידת כמות הדלק בתא המכלית.

אבישי מיכאלי: לסעיף א(1) הייתי מבקש להוסיף את פתח השבת האדים.

אבישי מיכאלי: המכליות החדשות בנויות בצורה כזאת שהאדים שיוצאים ממכל תחנת הדלק חוזרים חזרה לתוך המכלית.

אבישי מיכאלי: התברר שפתח השבת האדים נוצל לצורך שאיבת הדלק.

אבישי מיכאלי: אני מעוניין שהחותם ייתן אינדיקציה לגבי הפתח הזה.

אבישי מיכאלי: זה הגנה שפתח השבת האדים לא נפתח.

גלעד ארדן: השאלה אם החותם יכול לתת מענה לפתח הזה.

ווג'י מרעי: פתח מישוב האדם זה לא פתח ריקון.

אהוד יחיאלי: אפשר דרכו לבצע כניסה למכלית.

אבישי מיכאלי: אני מדבר על הפתח שנמצא למעלה.

גלעד ארדן: אם תזהו בעיה אקוטית בעניין פתח מישוב האדים והמהילה דרכו תצטרכו להביא תיקון להגדרה של חותם.

חגית אייזנמן: ב.

חגית אייזנמן: המכלית מצוידת בצג, שעל גביו מופיע: (1) בחותם לפי פרט א(1) – סימון צבעוני בולט וכיתובית של כל פתיחה של תא המכלית; (2) בחותם לפי פרט א(2) – כל שינוי בכמות הדלק במכל; לנוהג במכלית, ולמי שמצוי בקרבתה, אין אפשרות טכנית לשנות את הסימונים בצג האמור.

יעקב סופרין: הצג הזה יותקן במקום שהנהג יוכל לראות.

יעקב סופרין: מה לי ולצג הזה?

יעקב סופרין: אני אחטט לו בתוך הקבינה?

חגית אייזנמן: זה נמצא בחוץ.

מיכה אורבך: הוא מאוד קל לראייה.

מיכה אורבך: הוא יכול להיות בתוך הקבינה או בחוץ.

גלעד ארדן: האם אין עניין לנהג שתנפק לו?

יעקב סופרין: ודאי שהוא מעוניין.

גלעד ארדן: הוא יראה לך את החותם ואת הצג.

יעקב סופרין: הצורך הזה מעכב את תהליך הניפוק.

עמרם אזולאי: כל מכלית פעם אחת בשנה.

גלעד ארדן: אני מצביע על חלק אחד לתוספת לגבי הגדרת חותם בנוסח שהוקרא ובשינויים שהתקבלו.

גלעד ארדן: מי בעד?

גלעד ארדן: ה צ ב ע ה בעד – פה אחד התוספת אושרה

חגית אייזנמן: חלק 2 – בקרה ודיווח: א.

חגית אייזנמן: מערכת בקרת תנועה במכלית מדווחת למערכת בקרה של חברת הדלק, בכל זמן נתון, על מיקום המכלית.

חגית אייזנמן: ב.

חגית אייזנמן: החותם מחובר למערכת בקרה של חברת הדלק, ומערכת הבקרה מקבלת דיווח – (1) בחותם לפי פרט א(1) בחלק 1 – על כל פתיחה של תא המכלית ומועד הפתיחה ;(2) בחותם לפי פרט א(2) בחלק 1 – על כל שינוי בכמות הדלק, בכל אחד מתאי המכלית לפי סוג מוצר הדלק ומועד השינוי.

חגית אייזנמן: ג.

חגית אייזנמן: בתוספת זו – "מערכת בקרה של חברת הדלק" – לרבות מערכת בקרה שאינה של חברת הדלק, אך מספקת לחברת הדלק שירותים ומדווחת לה בזמן אמת על כל הובלת דלק לתחנת תדלוק, המבוצעת עבורה.

חגית אייזנמן: ד.

חגית אייזנמן: צג המכלית מותקן במקום נגיש ונראה לעין.

חגית אייזנמן: ה.

חגית אייזנמן: מערכת הבקרה מאפשרת הנפקת תרשים של כל התנועות הנצפות בה ובחותמים.

יהודה אוחיון: יש טכנולוגיה שאינה מדווחת על ירידת נפח הדלק אלא רק על פתיחה וסגירה.

אהוד יחיאלי: זה מקובל על המערכת שמודדת את גובה הדלק במכל.

גלעד ארדן: אני מעלה להצבעה את חלק 2 - בקרה ודיווח בנוסח שהוקרא.

גלעד ארדן: מי בעד?

גלעד ארדן: ה צ ב ע ה בעד – פה אחד חלק 2 והצו אושרו תודה רבה, הישיבה נעולה.